Васіль Фёдаравіч Кульбіцкі нарадзіўся 13 студзеня 1928 года. Дзіцячая мара стаць настаўнікам спраўдзілася, і большая частка яго педагагічнага жыцця — 37 гадоў — прайшла менавіта ў сярэдняй школе № 1, дзе Васіль Фёдаравіч выкладаў рускую мову і літаратуру, быў настаўнікам малявання. Васіль Кульбіцкі мае званні “Выдатнік народнай адукацыі”, “Заслужаны настаўнік БССР”, узнагароджаны медалём “Ветэран працы”. Салідны ўзрост зусім не перашкода для актыўнага жыцця, Васіль Фёдаравіч, як і раней, бадзёры, не губляе пачуцця гумару, заўсёды з гатоўнасцю адгукаецца на запрашэнні і бывае на школьных мерапрыемствах.